  Майя Бывальцева Ижкарын вордскем Алина Загитова фигурной нискыланъя Россилэн Кубокезлэн 4-тӥ люкетаз вормисе потӥз. Кызьы ивортэ sportur.ru, ӵошатсконъёс Казаньын ортчизы. 14 аресъем спортсменка вакчи но эркын программаосын вормиз, оглом 194,21 балл люказ. Азвесь медаль утӥз Станислава Константинова (Санкт-Петербург), со 193,81 балл люказ. Солэн улосчиез Елизавета Нугуманова 184,17 баллэн куинетӥ луиз. Тодэ вайытом, Алина Загитова фигурной нискыланъя Россилэн Кубокез понна вожвылъяськонлэн куинетӥ люкетаз но вормиз. Тегъёс: Спорт Ижкар Удмуртия Россия фигурнойнискылан  